钦定古今图书集成/理学汇编/学行典/第073卷 > 诗经 > 《烝民》
## 钦定古今图书集成/理学汇编/学行典/第073卷 > 诗经 > 《烝民》

人亦有言：“柔则茹之，刚则吐之。维仲山甫，柔亦不茹，
刚亦不吐。不侮矜寡，不畏彊御。”

〈大全〉安成刘氏曰：“周子以柔善为慈祥，柔恶为懦弱，刚恶为强梁，刚善为严毅。《山甫》‘不茹、不侮’，则有柔善而无刚恶也；‘不吐不畏’，则有刚善而无柔恶也。有柔善而复有刚善，故其柔嘉不为软美；无刚恶又无柔恶，故其保身不至枉道。盖其刚柔合德，而发皆中节也。”